Broj: 711-I-853-P-42/21-04-12

Zagreb, 6. svibnja 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavak 1. podstavka 2. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **u predmetu dužnosnika Tomislava Palalića, člana Uprave** **trgovačkog društva Zračna luka Rijeka d.o.o.,** na 125. sjednici, održanoj dana 6. svibnja 2021., donosi sljedeću:

**ODLUKU**

1. **Pokreće se postupak za odlučivanje o sukobu interesa protiv dužnosnika Tomislava Palalića, člana Uprave trgovačkog društva Zračna luka Rijeka d.o.o., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje dužnosti člana Uprave trgovačkog društva Zračna luka Rijeka d.o.o. te primitka novčane naknade kako slijedi:**

**- regres-bruto: 1.860,00 kn za 2012., 2.015,00 kn za 2015., 1.800,00 kn za 2016., 1.800,00 kn za 2017., sve isplaćeno u 2017.,**

**- regres-neoporezivo: 724,80 kn u 2018.,**

**- božićnica: 2.500,00 kn u 2012., 2.500,00 kn u 2015., 2.500,00 kn u 2016., 2.500,00 kn u 2017., 1.250,00 kn u 2018., 1.250,00 kn u 2019., 1.250,00 kn u 2020.,**

**- uskrsnica: 1.250,00 kn u 2019., 1.250,00 kn u 2020.,**

**- dar u naravi: 400,00 kn u 2012., 400,00 kn u 2013., 400,00 kn u 2014., 400,00 kn u 2015., 400,00 kn u 2016., 400,00 kn u 2017., 600,00 kn u 2018, 600,00 kn u 2019, 600,00 kn u 2020,**

**- dar djetetu do 15 godina starosti: 600,00 kn u 2012., 600,00 kn u 2013., 600,00 kn u 2014., 600,00 kn u 2015., 600,00 kn u 2016., 600,00 kn u 2017., 600,00 kn u 2018, 600,00 kn u 2019, 600,00 kn u 2020,**

**- jubilarna nagrada: 1.500,00 kn za 2017., isplaćeno u 2019.**

**- nagrada za radne rezultate: 1.250,00 kn u 2018., 1.000,00 kn u 2019.,**

**- premija zdravstvenog osiguranja: 1.942,41 kn u 2018., 330,82 kn u 2019.,**

**- stimulativna nagrada upravi društva: 234.080,52 kn za 2018., isplaćeno u 2019.**

**- potpora zaposlenicima-smrt člana obitelji: 3.000,00 kn u 2015.,**

**- potpora za novorođenče: 3.326,00 kn u 2015.,**

**što predstavlja primanje dodatne naknade za poslove obnašanja javne dužnosti.**

1. **Poziva se dužnosnik Tomislav Palalić da u roku od 15 dana od dana primitka ove odluke dostavi Povjerenstvu očitovanje na razloge pokretanja ovog postupka te na ostale navode iz obrazloženja ove Odluke.**

Obrazloženje

Povjerenstvo je 9. veljače 2021., temeljem vlastitih saznanja stečenih u predmetu Povjerenstva M-5/21, pod brojem 711-U-557-P-42/21-01-5 protiv dužnosnika Tomislava Palalića, člana Uprave trgovačkog društva Zračna luka Rijeka d.o.o., otvorilo predmet broj P-42/21.

Člankom 3. stavkom 1. podstavkom 37. ZSSI-a propisano je da su predsjednici i članovi uprava trgovačkih društava koja su u većinskom državnom vlasništvu dužnosnici u smislu odredbi ZSSI-a, stoga je Tomislav Palalić povodom obnašanja dužnosti člana Uprave trgovačkog društva Zračna luka Rijeka d.o.o. obvezan postupati sukladno odredbama ZSSI-a.

Uvidom u Registar dužnosnika utvrđeno je da Tomislav Palalić dužnost člana Uprave trgovačkog društva Zračna luka Rijeka d.o.o., obnaša od 28. svibnja 2018, u svom trećem mandatu, te je povodom obnašanja navedene dužnosti obvezan postupati sukladno odredbama ZSSI-a.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka Povjerenstvo donosi pisanu odluku.

 U izvješćima o imovinskom stanju koje je dužnosnik Tomislav Palalić podnosio Povjerenstvu dužnosnik je naveo da navedenu dužnost obnaša profesionalno, uz navođenje podataka o visini mjesečne plaće u neto iznosu.

 Na zahtjev Povjerenstva, trgovačko društvo Zračna luka Rijeka d.o.o. dostavilo je očitovanje Ur.br.: 333/21 od 20. travnja 2021. u kojem se u bitnom navodi kako su Tomislavu Palaliću, direktoru Zračne luke Rijeka d.o.o. u razdoblju od 2012. do 2020. godine isplaćeni uz plaću iznosi kako slijedi:

* regres-bruto: 1.860,00 kn za 2012., 2.015,00 kn za 2015., 1.800,00 kn za 2016., 1.800,00 kn za 2017., sve isplaćeno u 2017.,
* regres-neoporezivo: 724,80 kn u 2018.,
* božićnica: 2.500,00 kn u 2012., 2.500,00 kn u 2015., 2.500,00 kn u 2016., 2.500,00 kn u 2017., 1.250,00 kn u 2018., 1.250,00 kn u 2019., 1.250,00 kn u 2020.,
* uskrsnica: 1.250,00 kn u 2019., 1.250,00 kn u 2020.,
* dar u naravi: 400,00 kn u 2012., 400,00 kn u 2013., 400,00 kn u 2014., 400,00 kn u 2015., 400,00 kn u 2016., 400,00 kn u 2017., 600,00 kn u 2018, 600,00 kn u 2019, 600,00 kn u 2020,
* dar djetetu do 15 godina starosti: 600,00 kn u 2012., 600,00 kn u 2013., 600,00 kn u 2014., 600,00 kn u 2015., 600,00 kn u 2016., 600,00 kn u 2017., 600,00 kn u 2018, 600,00 kn u 2019, 600,00 kn u 2020,
* jubilarna nagrada: 1.500,00 kn za 2017., isplaćeno u 2019.
* nagrada za radne rezultate: 1.250,00 kn u 2018., 1.000,00 kn u 2019.,
* premija zdravstvenog osiguranja: 1.942,41 kn u 2018., 330,82 kn u 2019.,
* stimulativna nagrada upravi društva: 234.080,52 kn za 2018., isplaćeno u 2019.
* potpora zaposlenicima-smrt člana obitelji: 3.000,00 kn u 2015.,
* potpora za novorođenče: 3.326,00 kn u 2015.

 Člankom 7. točkom d.) ZSSI-a, kao jedno od zabranjenih djelovanja dužnosnika, propisano je da je dužnosnicima zabranjeno primiti dodatnu naknadu za poslove obnašanja javnih dužnosti.

 Dodatne naknade odnose se na prigodne nagrade koje se isplaćuju do propisanog iznosa, kao što su božićnica, uskrsnica, dar za djecu, regres za godišnji odmor te druge jednokratne nagrade, ali i svi drugi primici koje pored plaće ostvaruju dužnosnici za obnašanje javne dužnosti te proizlaze iz obnašanja dužnosti.

 Svi pravni akti niže pravne snage, poput pojedinačnih ili kolektivnih ugovora te odluka uprava trgovačkih društava, moraju biti usklađeni sa zakonskim odredbama i njima ne mogu biti određene isplate drugih primitaka, pored plaće, ako je njihovo primanje izričito zakonom zabranjeno.

 Stoga je isplata dodatnih naknada dužnosnicima, koji primaju plaću iz članka 4. stavka 1. ZSSI-a, na temelju općih ili pojedinačnih akata trgovačkih društva, suprotna odredbi članka 7. podstavka d) ZSSI-a.

 Povjerenstvo također obrazlaže da se isplaćene naknade stvarnih troškova, kao što su naknada za odvojeni život, naknada za prehranu, troškovi puta ne smatraju dodatnom naknadom u smislu članka 7. točke d) ZSSI-a.

 S obzirom da iz prikupljenih podataka i dokumentacije proizlazi da su dužnosniku istovremeno uz primanje plaće za obnašanje dužnosti člana Uprave trgovačkog društva Zračna luka Rijeka d.o.o. isplaćene i gore navedene dodatne naknade do popisanog iznosa odnosno drugi primici koji se isplaćuju uz plaću, proizlazi da je u postupanju prijavljenog dužnosnika došlo do moguće povrede članka 7. točke d) ZSSI-a.

 U postupku pred Povjerenstvom potrebno je nedvojbeno utvrditi iznose i osnove uplata koje je dužnosnik primio za vrijeme obnašanja dužnosti člana Uprave trgovačkog društva Zračna luka Rijeka d.o.o. te po čijem nalogu su izvršene sve predmetne isplate.

 Sukladno članku 39. stavku 3. ZSSI-a, poziva se dužnosnik da u roku od 15 dana od dana primitka ove odluke dostavi Povjerenstvu pisano očitovanje u odnosu na razloge pokretanja ovog postupka kao i na ostale navode iz ovog obrazloženja. Slijedom svega navedenog, Povjerenstvo je donijelo odluku kao što je navedeno u izreci ovog akta.

 Slijedom svega navedenog, Povjerenstvo je donijelo odluku kao što je navedeno u izreci ovog akta.

 PREDSJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnik Tomislav Palalić, osobna dostava

2. Objava na internetskoj stranici Povjerenstva

3. Pismohrana